கரோத்

கரோத் (Kharod), இந்தியாவின் சத்தீஸ்கர் மாநிலம், ஜாஞ்சுகீர்-சாம்பா மாவட்டத்தில் உள்ள ஒரு பேரூராட்சி ஆகும்.  இவ்வூர் சத்தீஸ்கர் மாநிலத்தின் காசி என அழைக்கப்படுகிறது. இவ்வூரில் தெற்கு கோசலத்தின் பாண்டுவம்சிகள் கிபி எட்டாம் நூற்றாண்டில் கட்டிய இந்தல் தேவுல் கோவில் புகழ் பெற்றது. இக்கோயில் சிவபெருமானின் அஷ்டமூர்த்தி சிற்பத்திற்கு பெயர் பெற்றது. இவ்வூர் கடல் மட்டத்திலிருந்து 240 மீட்டர் (787 அடி) உயரத்தில் உள்ளது. சத்தீஸ்கர் மாநிலத் தலைநகரான ராய்ப்பூருக்கு வடகிழக்கே 131 கிலோமீட்டர் தொலைவில் கரோத் நகரம் உள்ளது.

மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 15 வார்டுகளும், 2,090  குடியிருப்புகளும்  கொண்ட கரோத் பேரூரட்சியின்  மக்கள் தொகை  10,193 ஆகும். அதில் 5,114 ஆண்கள் மற்றும் 5,079 பெண்கள் உள்ளனர்.  மக்கள் தொகையில் 6 வயதிற்குட்பட்ட குழந்தைகள்13%   வீதம் உள்ளனர்.  பாலின விகிதம் 1000 ஆண்களுக்கு  993 பெண்கள் வீதம் உள்ளனர். சராசரி எழுத்தறிவு 79.3% ஆக  உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 1,838  மற்றும் 398 ஆக உள்ளனர். இந்து சமயத்தினர் 98.82%, இசுலாமியர் 1.04%   மற்றும் பிற சமயத்தினர்  0.14% வீதம்  உள்ளனர்.Kharod Population, Religion, Caste, Working Data Janjgir - Champa, Chhattisgarh - Census 2011
இதனையும் காண்க
 இந்தல் தேவுல் கோவில்,
மேற்கோள்கள்

பகுப்பு:ஜாஞ்சுகீர்-சாம்பா மாவட்டம்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்